钦定古今图书集成/明伦汇编/官常典/第014卷 > 后周
## 钦定古今图书集成/明伦汇编/官常典/第014卷 > 后周

### 太祖广顺三年春三月甲申封荣为晋王

按《五代史周太祖本纪》云云，按《世宗本纪》，帝本姓
柴氏，邢州龙冈人也。柴氏女适太祖，为圣穆皇后。后
兄守礼子荣，幼从姑辰太祖家，以谨厚见爱，太祖遂
以为子。广顺三年三月，拜荣开封尹，封晋王。显德元
年正月壬辰，太祖崩，丙申，皇帝即位。

### 世宗显德六年夏六月癸未封子宗训为梁王宗谊燕国公

按《五代史周世宗本纪》云云，按《恭帝本纪》，帝世宗
第四子宗训也。世宗即位，大臣请封皇子为王，世宗
谦抑久之。及北取三关，遇疾还京师，始封宗训梁王，
时年七岁。显德六年六月癸巳，世宗崩，甲午即皇帝
位。

### 恭帝显德六年秋八月庚寅封弟熙让为曹王熙谨纪王熙诲蕲王

按：《五代史周恭帝本纪》云云。